als_Latn dik_Latn sag_Latn
Këto janë hite edhe pse “low cost”…
Videoklipet muzikore janë tejet të rëndësishme për këngëtarët, pasi një video e bukur është ajo që do të shesë në fund projektin e tyre muzikor. Dimë që këngëtarët harxhojnë orë të tëra në post-produksion për të ndjekur hap pas hapi videon e tyre, që produkti final të jetë i pëlqyer nga publiku dhe fansat që mezi e presin këngën e tyre të re.
Por kohët e fundit duket se ata po kënaqen me video shumë të thjeshta, vetëm me një skenë, madje edhe me një veshje. Por edhe me kaq pak “impenjim”, ato këngë kanë rezultuar hite.
“Nallane 1” & “Nallane 2” të Flori Mumajesit
“Nallanet” e Flori Mumajesit janë dy nga videot më pak të kushtueshme të producentit të njohur shqiptar, Florian Mumajesi, por në të njëjtën kohë edhe dy nga këngët më të klikuara të tij në You Tube. Në një intervistë për mediat rozë, Mumajesi ka thënë se ” Nallane 1″ ka kushtuar 30 euro dhe këto kanë qenë shpenzime për karburantin e harxhuar të makinës së tij.
“Bonbon” i Era Istrefit
Është hiti që e katapultoi këngëtaren kosovare në tregun ndërkombëtar. Një video shumë e thjeshtë e xhiruar në Brezovicë, ku Era kërcen ashtu si ajo e ndjen ritmin, pa ndonjë koreografi të veçantë. Përpos këngës që edhe sot vazhdon e këndohet kudo nëpër botë, i famshëm u bë gjithashtu edhe xhupi “pink” i saj.
“Your Love” e Eni Koçit
Klipi më i fundit i Eni Koçit është në të njëjtën linjë si ato të kolegëve të saj. Këngëtarja këtë herë ka zgjedhur të jetë më e kursyer në skenat e videos, por shumë seksi si imazh.
“Ku isha unë” e Flori Mumajesit dhe Argjentina Ramosajt
Ajo mbetet një nga baladat më të bukura shqiptare. “Ku isha unë”, e kënduar nga Flori Mumajesi dhe Argjentina Ramosaj, është realizuar në një studio të thjeshtë, ashtu sikurse edhe veshjet e dy protagonistëve.
“Kokëfortë” e Besa Kokëdhimës
Produksioni më i fundit i këngëtares pop rrok, Besa Kokëdhima, është një video e thjeshtë, por me një mesazh shumë të ndjerë dashurie.
als_Latn als_Latn als_Latn als_Latn als_Latn fij_Latn als_Latn scn_Latn als_Latn als_Latn als_Latn als_Latn als_Latn